Sidekaablite lõhkumine novembris 2024

18. novembril 2024 selgus, et Soome ja Saksamaa vaheline merekaabel läks katki. Kaabel katkes varahommikul pärast kella nelja. Samal päeval selgus, et ka Leedu ja Rootsi vaheline kaabel on kahjustatud. Kaabel oli saanud kahjustada 17. novembril kella 10 paiku. Mõlemad sündmused toimusid 20 tunni jooksul ja leidsid aset Rootsi majandusvööndis. Rootsi prokuratuur teatas 19. novembril, et algatas uurimise seoses kahe merealuse sidekaabli arvatava saboteerimisega.Saksa ja Soome vahelise kaabli purunemise kohas viibis ka Hiina alus. ERR 19.11.2024.

Peamine kahtlusalune on Hiina kaubalaev Yi Peng 3, mis väljus 15.  novembril Ust-Luga sadamast väetiselastiga. 17. novembril umbes kell üheksa õhtul lasi laev ankru välja ja jätkas sõitu ankrut lohistades umbes 160 kilomeetrit. Laeva asukohta raporteeriv transponder oli sel ajal välja lülitatud, et ei saaks jälgida täpset laeva asukohta, aga satelliidipiltidelt on näha, et siis kui kaableid kahjustati, oli Hiina laev Rootsi majandustsoonis kaablite katkemiskohtade lähedal.

Ekspertide hinnangul oli ilm mersõiduks soodne ja pole võimalik, et ankur kukkus merre juhuse tõttu ning et see jäi laeva meeskonna poolt tundideks märkamata, kui laeva kiirus kahanes. 

Laev kuulub Hiina firmale Ningbo Yipeng Shipping, aga laeva meeskonnas on ka üks Venemaa meremees.Lauren Frias.  See the Chinese cargo ship suspected of sabotaging critical undersea cables between 4 NATO countries. Business Insider Newsletter, 28.11.2024. Laeva liikumistee ümbruses tegi elektroonilist luuret Venemaa luurelaev Merkur ning on esitatud kahtlustus, et Hiina laev sai juhiseid Venemaa luurelt."WSJ: Läänemere kaablite lõhkumises kahtlustatav Hiina laev sai Vene luurelt juhiseid" ERR, 15. detsember 2024 On arvatud, et Hiina laev võis üritada lõhkuda ka Taani lähistel olevaid kaableid."Meedia: Hiina laev Yi Peng 3 üritas ka Taani kaableid lõhkuda" ERR, 18. detsember 2024

Aasta varem toimus sarnastel asjaoludel kaabli lõhkumine Eesti ja Soome vahel.

26. novembril teatati Leedu-Rootsi sidekaabli ja 27. novembril Soome-Saksa sidekaabli töö taastamisest."Läänemeres kahjustatud sidekaablid saadi uuesti tööle" ERR, 29. november 2024

Vaata ka
Ühinenud Rahvaste Organisatsiooni mereõiguse konventsioon ehk ÜRO mereõiguse konventsioon ehk UNCLOS (United Nations Convention on the Law of the Sea)
Rahvusvaheline Süvamerepõhja Organisatsioon
Balticconnectori lõhkumine oktoobris 2023
veealune sidekaabel

Viited

Kategooria:Mereõigus
Kategooria:Telekommunikatsioon
Kategooria:2024